Tyttären syntymä herätti Jussi Halla-ahossa ”täyttymyksen” tunteen.

”Ensimmäistä kertaa elämässäni minusta tuntuu siltä, että minulla on ote paitsi nykyisyyteeni, myös kaikkeen siihen menneeseen, josta nykyinen minäni koostuu.”

Teksti otsikolla ”Vähän isyydestä” oli Halla-ahon ensimmäinen blogikirjoitus. Se ilmestyi Scriptassa kesäkuussa 2003.

Kolme viikkoa myöhemmin Halla-aho kirjoitti taas isyydestä, nyt otsikolla ”Lapsista ja vanhemmista”. Halla-aho pohdiskeli, että isänä tuntuu väärältä vihata edes pahantekijöitä. Pahantekijäkin on jonkun lapsi. Hän arveli, että vanhemmuus voi vähentää ihmisten aggressiivisuutta.

”Minun mielestäni olisi törkeää, jos joku vihaisi minun lastani mistä tahansa syystä. Ihminen pitää oman lapsensa puolia, vaikka tämä olisi kuinka kilahtanut, koska sellaiseksi on ihminen luotu ja koska lajin selviäminen edellyttää sitä.”

Lapsipohdintojen lisäksi kielitieteen jatko-opiskelija kirjoitteli nettipäiväkirjaansa niitä näitä.

Euroviisuista: ”Joka vuosi lopputuloksena on zero puäng, mitä seuraa kotimaisessa keskustelussa koko kisojen moraalisen oikeutuksen kyseenalaistaminen.”

Atk-asiantuntijoista: ”Siinä toimessa saa katsella asiakkaita nenänvartta pitkin, tärkeillä ja olla vittumainen hyvällä tuntipalkalla.”

Brittimiehistä, jotka olivat majoittuivat hänen kanssaan samaan hotelliin Kööpenhaminassa. Miehet olivat katsoneet ala-aulan tietokoneilta pornoa. ”Toisen nuorukaisen kännykkä soi. ’Hi, mom!… Yeah, everything’s ok… We’re at the hotel now… Going to a club later… Watching porno from the internet… Ok… Good night, mom!’”

2000-luvun alussa blogit olivat vielä uusi juttu. Jussi Halla-aho taitaa olla ensimmäisiä, jotka loivat blogaamalla itselleen ammatin.

Aluksi Halla-aho ei juuri kirjoittanut maahanmuutosta. Hän kyllä lueskeli Suomen Sisun keskustelupalstaa, kirjoittikin sinne. Niin hän sanoi City-lehden haastattelussa vuonna 2009:

”Menin 2000-luvun alussa mesoamaan Suomen Sisun keskustelupalstalle siitä, että he ovat tyhmiä rasisteja. Kävi ilmi, että heidän mielipiteensä olivat parempia kuin omani. Jos minä olin niin oikeassa rasismiväitteineni, miksi vastapuolen ei tarvitse kiroilla ja sillä on esittää todisteita?”

Halla-ahokin alkoi arvostella maahanmuuttoa blogissaan.

”Maahanmuutto– ja maahanmuuttajavastaisuus kumpuavat siitä tosiasiasta, että tietyt maahanmuuttajaryhmät elävät kuin siat pellossa.”

”Monikulttuurisuuden toteutuminen eurooppalaisten ja amerikkalaisten marksistien kuvittelemalla tavalla olisi voitu osoittaa epätodennäköiseksi jo ennen kuin sitä oli kokeiltu. Heidän maalailemaansa idylliä ei ole olemassa missään.”

Maahanmuuttajien arvostelun lisäksi Halla-aho alkoi höykyttää blogissaan ”suvaitsevaistoa”. Hän palaa asiaan kirjoitus toisensa jälkeen.

”Todellinen vikapää ei ole afro, joka toteuttaa itseään juuri niin kauan ja paljon kuin koneisto antaa hänen toteuttaa. Todellinen syyllinen, ja legitiimi vihan kohde on se utopiassa elävä poliittinen eliitti, jolle neekeri on hoivattava reppana ja kiva halinalle ja joka vähät välittää yhteiskuntarauhasta.”

”Niin sanottu Suuri Yleisö näkee tämän kuvion. Huomattava osa suuresta yleisöstä katkeroituu huomatessaan, että afroa eivät koske samat säännöt kuin valkkaria. Koska suuri yleisö koostuu ihmistä, ja koska suuri osa ihmisistä on aika tyhmiä, huomattava osa suuren yleisön katkeroituneesta osasta kohdistaa vihansa ja suuttumuksensa väärään osoitteeseen, ts. tilannetta hyväksi käyttävään afroon.”

Tuomio tuli vuonna 2012 tekstistä ”Muutama täky Illmanin Mikalle”.

Vuonna 2008 poliisi alkoi tutkia Halla-ahon kirjoituksia. Halla-ahoa kuulusteltiin muun muassa raiskauksia käsitelleestä tekstistä, ”Vielä raiskauksista”.

”Kun maahanmuuttajat raiskasivat oululaisnaisia viime talvena, lehdissä kritisoitiin lähinnä suomalaisia miehiä, jotka eivät saata naisia ravintolasta kotiin. Ihmeteltiin myös sitä, miten raiskaus voi tapahtua vilkkaahkolla paikalla ilman, että kukaan menee väliin. Minä ainakaan en mene väliin, jos näen jossakin pahoinpitelyn tai raiskauksen.”

”Yksi syy on se, että raiskaajat ja pahoinpitelijät, jotka yleisillä paikoilla suoritettavissa akteissa pääsääntöisesti ovat kolmannen maailman tulokkaita, ovat yleensä aseistettuja ja erittäin halukkaita vahingoittamaan ja tappamaan. En halua kuolla. Toinen ja luultavasti tärkeämpi syy on se, että en vähäisimmässäkään määrin halua riskeerata tilannetta, jossa joutuisin maksamaan jollekin Afrikan sarven ihmissaastalle vahingonkorvauksia ’kivusta ja särystä’.”

Halla-aho sanoi kuulusteluissa poliisille, ettei hän väittänyt, että Afrikan sarvesta tulevat ihmiset ovat ”saastaa”. Hänhän viittasi vain yksittäiseen raiskaajaan eikä yksittäinen raiskaaja ole mikään ihmisryhmä.

Tuomio tuli vuonna 2012 tekstistä ”Muutama täky Illmanin Mikalle”.

”Valtionsyyttäjä Mika Illmanin ja Tampereen käräjäoikeuden kanta siis on, että profeetta Muhammadin loukkaaminen on laitonta, koska Muhammad on muslimeille pyhä.”

”Aion seuraavaksi heittää Mikalle syötin: Profeetta Muhammad oli pedofiili, ja islam on pedofilian pyhittävä uskonto, siis pedofiiliuskonto. Pedofilia on Allahin tahto.”

Pedofiliauskontoväitettään Halla-aho perusteli sillä, että Koraanin mukaan Muhammadilla oli yhdeksänvuotias vaimo.

”Muslimit uskovat, että Muhammadin teot olivat Jumalan tahdon mukaisia. Koska lapseen yhtyminen oli Muhammadin teko, myös se oli Jumalan tahdon mukainen.”

Tekstissä oli Illmannille toinenkin ”täky”.

Halla-aho ihmetteli, miksei Julkisen sanan neuvosto ollut tuominnut langettavaa Kalevan pääkirjoituksesta, jonka mukaan ”päissään surmaaminen on suomalaisten kansallinen, ehkä suorastaan geneettinen erityispiirre”. Jos kerran Kaleva saa sanoa näin, pitäisi samalla logiikalla Halla-ahon mielestä voida sanoa vähän vastaavia asioita esimerkiksi somaleista.

”Kaikki somalit eivät tietenkään ryöstä tai loisi verovaroilla, mutta eivät toisaalta kaikki suomalaisetkaan tapa päissään. Somalit, joita on 0.2 prosenttia Suomen kokonaisväestöstä, tekevät 12 prosenttia poliisin tietoon tulleista ryöstöistä. Yksi Suomessa asuva somali kymmenestä käy työssä. Ryöstely ja loisiminen ovat somalien lukumäärään suhteutettuna paljon tavallisempia ilmiöitä kuin humalassa tappaminen suomalaisten keskuudessa.”

Halla-ahon blogi muuttui muutamassa vuodessa päiväkirjamaisesta pohdiskelusta (”vesirokko, nuha ja silmätulehdus ovat muuttaneet kotimme kihiseväksi leprasiirtolaksi”) verbaaliseksi lällättelyksi:

”Esitän uudelleen arveluni (jota en käsittele faktana): Ohikulkijoiden ryöstely ja verovaroilla loisiminen on somalien kansallinen, ehkä suorastaan geneettinen erityispiirre. Näissä merkeissä toivotan Mikalle hyvää päivän jatkoa.”

Juuri blogin suuri suosio innosti Halla-ahon ehdolle vuoden 2007 eduskuntavaaleissa.

Perussuomalainen-lehden päätoimittaja Matias Turkkila tuntee Jussi Halla-ahon monen vuoden ajalta.

Turkkilan mukaan juuri blogin suuri suosio innosti Halla-ahon ehdolle vuoden 2007 eduskuntavaaleissa. Halla-aho oli huomannut, että hänen kirjoituksiaan lukivat päivittäin sadat ihmiset. Se oli hänestä paljon Myöhemmin lukijoita oli tuhansia. Kommenttejakin kertyi niin runsaasti, että niitä varten oli pakko perustaa erillinen nettisivu, Hommaforum.

Halla-aho ei mennyt läpi eduskuntavaaleissa, mutta pääsi seuraavana vuonna kunnanvaltuustoon.

Tuli jytkyvaalit 2011. Halla-aho sai kuudenneksi eniten ääniä koko maassa. Seuraavissa eurovaaleissa hän oli yli 80 000 äänellä jo maan toiseksi suosituin poliitikko. Lauantaina Halla-aho valittiin Timo Soinin seuraajaksi, perussuomalaisten johtoon.

Maanantaina keskusta ja kokoomus ilmoittivat, että he eivät halua olla samassa hallituksessa Halla-ahon johtaman puolueen kanssa. Facebook-seinällä hänen kannattajansa iloitsevat:

”Nyt PS kannatus lähtee hurjaan nousuun ja 2019 EK vaaleissa olemme pääministeripuolue 25-30 % kannatuksella…?#pelastetaansuomi# #2019# #mestari# #ps#”

”Suomen konnat ei kerran pysty pitämään hallitusohjelmasta kiinni niin nuolkoot vastedes toisiaan ihan keskenään! Nähtäväksi jää miten käy. Mutta NYT JA VASTAISUUDESSA kaikki tuki Jussi Halla-aho lle!! Tavan ihmiset ovat pitkään halunneet muutosta-Nyt siihen voi vihdoin olla se pitkään kaivattu mahdollisuus!”